Tony Iommi

**Frank Anthony «Tony» Iommi** (født 1948) er en britisk musiker, mest kjent som gitarist for og «hjernen» bak det legendariske heavy metal-bandet Black Sabbath og som en av hard rockens pionerer på gitar.

Tony Iommi spiller venstrehendt gitar og mistet tidlig i sin karriere fingertuppene på høyre hånd. Men istedenfor å legge bort gitaren fant han på en måte å lage «kunstige» fingre. Denne inspirasjonen kom fra jazzgitaristen Django Reinhardt, som til tross for sitt handicap med to forbrente fingre på «gripe-hånda» hadde revolusjonert gitarspillet og opparbeidet seg en unik teknikk. Med sine mørke og blytunge gitarriff blir Iommi av mange regnet som metal-sjangerens far. Før han ble medlem i Black Sabbath, var Iommi medlem av en rekke lokale bluesrock-band i Birmingham-området. 

Etter at Ozzy forlot Black Sabbath ble Ronnie James Dio rekruttert som ny vokalist i 1979. Han var med i to perioder i bandet, og i 2007 ble Dio-oppsetningen av bandet gjenforent under navnet Heaven and Hell og dro på verdensturné. Samlealbumet *[[Black Sabbath: The Dio Years]]*, med tre nye spor pluss «det beste» fra det gamle materialet fra Dios tid som vokalist i Black Sabbath, ble sluppet på markedet. Turneen ble en ubetinget suksess med en konsert fra New York utgitt på DVD-en *[[Live from Radio City Music Hall]]* og på dobbelt-CD. Bandet ga så ut debutalbumet *[[The Devil You Know]]* i 2009. 4. mai 2010 ble det offentliggjort at Europaturneen ble avlyst grunnet Dios helsetilstand. Bandet skulle blant annet ha spilt i Bergen 11. august samme år. Etter Dios død i 2010 ble bandet oppløst.

Tony Iommi har også spilt inn flere soloalbum. Han har også vært med i Rock Aid Armenia og laget The Earthquake Album. Da Queens vokalist Freddie Mercury døde, ble han invitert til å spille i Freddie Mercury Tribute, hvor Metallica, Extreme, Elton John og Guns N' Roses deltok.

Han er fra 2006, som medlem av Black Sabbath, innvotert i Rock and Roll Hall of Fame. Han ble i 2011 ranket som nummer 86 på «Rolling Stones liste over 100 største gitarister gjennom tidene». 

I januar 2012 ble et kjent at Iommi er diagnostisert med lymfekreft.

## Diskografi
;Solo
* *[[Iommi (album)|Iommi]]* (2000)
* *[[The 1996 DEP Sessions]]* (2004)
* *[[Fused]]* (2005)

;Black Sabbath

;Heaven and Hell
* *[[Live from Radio City Music Hall]]* (2007)
* *[[The Devil You Know]]* (2009)
* *[[Neon Nights: 30 Years of Heaven & Hell]]* (2010)

;Gjesteopptredener/annet
* Diverse artister – *[[Heavy Metal (film)#Soundtrack|Heavy Metal Soundtrack]]* (1981)
* Diverse artister – *[[Rock Aid Armenia]]* (1989)
* Diverse artister – *[[Guitar Speak II]]* (1990)
* Queen & Various Artists – *[[The Freddie Mercury Tribute Concert]]* (1992)
* Diamond Head – *[[Death and Progress]]* (1993)
* Ozzy Osbourne – *[[Live & Loud]]* (1993)
* Cathedral – *[[The Carnival Bizarre]]* (1995)
* Diverse artister – *[[Twang! - A Tribute to Hank Marvin & The Shadows]]* (1996)
* Ozzy Osbourne – *[[The Ozzman Cometh]]* (1997)
* Diverse artister – *[[Party at the Palace#Recordings|Party at the Palace: The Queen’s Concerts, Buckingham Palace]]* (2002)
* WhoCares – *Out of My Mind/Holy Water* (2011, CD-single)

## Referanser


## Eksterne lenker
* 
* 
* 
* 
* Black Sabbaths offisielle nettside